text: De kom ikke for at bowle...
  07 juni 2012 kl. 07.33
  Spilleautomaterne var målet for to-tre unge mænd, som kl. 2.43 brød ind i bowlingscentret overfor Kolding Storcenter.
  Alarmen gik kl. 2.43 fra Bowl'n'Fun på Skovvangen 35 i Kolding. To eller tre mænd i en grøn Mazda 626 brød ind i forretningen og brækkede spilleautomaterne op. 
  - De forsvandt i den grønne Mazda, som et vidne fortæller havde en karakteristisk lyd. Som om den kørte på tre cylindre, siger vagtchef Henrik Dam, Sydøstjyllands Politi. Det er en oplysing, som måske siger bilkyndige noget. 
  Der er ikke oplyst, hvor meget de ikke-bowlende tyve fik med sig.
  